
ELŐTERJESZTÉS

Sáska község Önkormányzat képviselő-testületének 

2017. február 13-i nyilvános ülésére

Tárgy: Előterjesztés a „Csatlakoztatási konstrukció az önkormányzati ASP
             rendszer országos kiterjesztéséhez” című felhívásra beadandó
             pályázathoz
Előterjesztő:
Kovács Nándor polgármester
Előkészítő:
Takács Lászlóné jegyző

Tisztelt Képviselő Asszony/Úr! 
Magyarország helyi önkormányzatairól szóló 2011. évi CLXXXIX. törvény (továbbiakban Mötv.)., az önkormányzati ASP rendszerről szóló 257/2016 (VIII.31.) Korm. rendelet (továbbiakban: ASP rendelet), valamint az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény rendelkezései szerint 2018. január 1-től biztosítani kell az elektronikus ügyintézés lehetőségét.  

Az elektronikus közigazgatás kiterjesztésének legfőbb eleme az önkormányzatoknál folyó közigazgatási munka informatikai eszközökkel való támogatása. Az önkormányzati feladatellátás egységességének biztosítása, az ország pénzügyi stabilitásának megőrzése  érdekében a feladatellátáshoz az állam biztosít központi információs rendszer szintű támogatást. Ez a rendszer az ASP. 

Az önkormányzati ASP rendszer a Mötv 114 § (2) bekezdése szerinti, a helyi önkormányzatok feladatellátást támogató, számítástechnikai hálózaton keresztül távoli alkalmazásszolgáltatást nyújtó elektronikus információs rendszer. 

Az ASP rendszert a Kormányzat a Magyar Államkincstár útján működteti.  Az önkormányzati ASP rendszer szakrendszerekből (iratkezelő, települési portál; e-ügyintézési portál; gazdálkodási; ingatlan-vagyon, adó; ipari-kereskedelmi; valamint hagyatéki leltár rendszer) keretrendszerből, támogató rendszerekből, valamint az önkormányzati adattárházból épül fel. 

Az önkormányzati ASP rendszerhez való csatlakozás valamennyi önkormányzat számára kötelező. Az ASP rendszerhez való csatlakozás időpontja esetünkben legkésőbb 2017. február 28. A csatlakozás kétféle módon valósulhat meg; rendszercsatlakozással, vagy interfész segítségével. (Interfészes csatlakozást kizárólag az e-közigazgatásért felelős miniszter engedélyezhet egyedi kérelmek esetén, aki döntését indokolni nem köteles). 

Rendszercsatlakozás esetén 

- a keretrendszer és a szakrendszer által támogatott feladatainak informatikai támogatását a helyi önkormányzat a keretrendszer és a szakrendszer útján látja el, 

- a közös önkormányzati hivatalhoz tartozó minden helyi önkormányzat esetében a szakrendszerek használatának önkormányzatonkénti elkülönítését biztosítani kell, 

- az általa használt szakrendszerekben tárolt adatok adatfelelőse a helyi önkormányzat. 

Fent részletezett feladatok megvalósításhoz megjelent a Csatlakoztatási konstrukció az önkormányzati ASP rendszer országos kiterjesztéséhez című, KÖFOP-1.2.1-VEKOP-16 kódszámú pályázati felhívás, melynek keretében lehetőség van a szükséges technikai-, szakmai feltételek finanszírozásra. A támogatás feltétele az ASP Korm. rendeletben foglalt előírások és kötelezettségek betartása, az ott rögzített előfeltételek megléte. 

A támogatás intenzitása 100%, mely teljes egészében lehívható előlegként. 

Az elszámolható költségek között szerepeltethető minden olyan kiadás, mely 2014. január 1-ét  követően merült fel és az ASP rendszerhez való csatlakozás előkészítésének érdekében merült fel. A Monostorapáti  Közös Önkormányzati Hivatalban az elmúlt évek során az informatikai rendszerben jelentős fejlesztés nem történt, így a jelenlegi rendszer az ASP csatlakozási feltételeinek nem felel meg. 
A pályázati kiírás szerint igényelhető költségek részletezése: 

	Elszámolható költségek 
	Adatok Ft-ban

	
	

	Eszközbeszerzés 


	3. 300.000.- Ft

	Működésfejlesztés és szabályozási keretek kialakítása 


	  780. 000.- Ft

	Önkormányzatok elektronikus ügyintézéséhez kapcsolódó feltételek kialakítása 


	                                       0.- Ft



	Önkormányzati szakrendszerek adatminőségének javítása, migrációja 


	1. 320. 000.- Ft

	Oktatásokon történő részvételhez kapcsolódó utazás 


	180. 000.- Ft

	Tesztelés, élesítés 


	240.000.- Ft

	Projektmenedzsment (2,5%) 


	150. 000.- Ft

	Tájékoztatás, nyilvánosság (0,5%) 


	 30. 000.- Ft

	Összesen 


	6 .000. 000.- Ft


A pályázatot a közös önkormányzati hivatal székhelytelepülése jogosult benyújtani 2017. február 1. és 2017. február 28. közötti időszakban. 
A pályázat benyújtásakor szükséges csatolni - közös hivatal esetén – önkormányzatonként a támogatási kérelem benyújtására és a támogatás felhasználására vonatkozó képviselő-testületi felhatalmazást. 

Kérem a tisztelt Képviselő-testületet az előtejesítés megvitatásra és a vonatkozó határozati javaslat elfogadására. 

Sáska, 2017. január 24.








Kovács Nándor








polgármester  

Határozati javaslat

…/2017.(II.13.) Képviselő - testületi határozat
Sáska  község Önkormányzatának Képviselő-testülete megtárgyalta „„Csatlakoztatási konstrukció az önkormányzati ASP rendszer országos kiterjesztéséhez” című felhívásra beadandó pályázathoz” című előterjesztést és az alábbi döntést hozta:

Sáska község Önkormányzat Képviselő-testülete annak érdekében, hogy az önkormányzat – a Magyarország helyi önkormányzatairól szóló 2011. évi CLXXXIX. törvény 114. §-ában, illetve az önkormányzati ASP rendszerről szóló 257/2016. (VIII.31.) Korm. rendeletben meghatározottak szerint – az önkormányzati ASP rendszerhez történő csatlakozási kötelezettségének eleget tehessen, felhatalmazza Monostorapáti község, mint a közös önkormányzati hivatal székhelye szerinti önkormányzat polgármesterét, hogy a Monostorapáti Közös Önkormányzati Hivatalt alkotó önkormányzatok nevében a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján a támogatási jogviszony létrejötte esetén a kedvezményezetti kötelezettségeket és jogokat gyakorolja, Sáska község Önkormányzata, mint a Monostorapáti Közös Önkormányzati Hivatal tagja nevében és javára.
Felelős: Kovács Nándor polgármester
Határidő: 2017. február 28. és 2017. december 31. 

